
ประกาศองค์การบริหารส่วนตำบลท่าซอม 
เรื่อง  การประกาศใช้แผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติมและเปลี่ยนแปลง ครั้งที่ ๓  
 ขององค์การบริหารส่วนตำบลท่าซอม 
--------------------------------
ด้วยองค์การบริหารส่วนตำบลท่าซอม ได้จัดทำแผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติมและเปลี่ยนแปลง ครั้งที่ ๓  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.๒๕61 โดยสภาองค์การบริหารส่วนตำบลท่าซอม มีมติเห็นชอบ ในการประชุมสภา อบต.ท่าซอม สมัยสามัญ สมัยที่ 2 ครั้งที่ 1 ประจำปี พ.ศ.๒๕63  เมื่อวันที่ 14 พฤษภาคม 2563 
เพื่อให้การจัดทำแผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติมและเปลี่ยนแปลง ครั้งที่ ๓  ขององค์การบริหารส่วนตำบลท่าซอม เป็นไปด้วยความเรียบร้อย จึงอาศัยอำนาจตามความในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.๒๕61 ข้อ ๒๒ , ๒๒/๑ และข้อ 24 ประกาศใช้แผนพัฒนาท้องถิ่น (พ.ศ.๒๕๖1 – ๒๕๖5) เพิ่มเติมและเปลี่ยนแปลง ครั้งที่ ๓  ขององค์การบริหารส่วนตำบลท่าซอม เพื่อเป็นแนวทางในการพัฒนาท้องถิ่นต่อไป
จึงประกาศให้ทราบโดยทั่วกัน 

  ประกาศ  ณ  วันที่  15  พฤษภาคม  ๒๕63 
ธรรมนูญ  ดีทองอ่อน
(นายธรรมนูญ  ดีทองอ่อน)
นายกองค์การบริหารส่วนตำบลท่าซอม
“นครศรีธรรมราช นครแห่งอารยธรรม” 

แผนพัฒนาท้องถิ่น (พ.ศ.๒๕๖1 – ๒๕๖5) 

 เพิ่มเติมและเปลี่ยนแปลง ครั้งที่ ๓  

งานนโยบายและแผน  องค์การบริหารส่วนตำบลท่าซอม 
โทร. ๐๗๕ – ๗๖๖๐๙๙  ต่อ ๑๔
คำนำ
การจัดทำแผนพัฒนาท้องถิ่น (พ.ศ.๒๕๖1 – ๒๕๖5) ขององค์การบริหารส่วนตำบลท่าซอม     ได้จัดทำขึ้นเพื่อใช้เป็นกรอบในการกำหนดแนวทางการพัฒนาในช่วงเวลาห้าปี และเป็นเครื่องมือในการจัดทำงบประมาณรายจ่าย โดยภายหลังจากการประกาศใช้แผนพัฒนาท้องถิ่น (พ.ศ.2561 – 2565) แล้ว เมื่อวันที่ 14 มิถุนายน 2562 องค์การบริหารส่วนตำบลท่าซอมได้พิจารณาเห็นว่ามีรายละเอียดโครงการพัฒนาที่ควรเพิ่มเติมและเปลี่ยนแปลง เพื่อประโยชน์ในการดำเนินงานของส่วนราชการและการพัฒนาท้องถิ่น จึงจำเป็นต้องจัดทำแผนพัฒนาท้องถิ่น (พ.ศ.2561 – 2561) เพิ่มเติมและเปลี่ยนแปลง ครั้งที่ ๓ โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561 และหนังสือจังหวัดนครศรีธรรมราช ด่วนที่สุด ที่ นศ ๐๐๒๓.๓/ว ๒๓๔๐ ลงวันที่ ๒๓ เมษายน ๒๕๖๓ เรื่อง ยกเว้นการจัดทำประชาคมท้องถิ่นกรณีการเพิ่มเติมแผนพัฒนาท้องถิ่นขององค์กรปกครองส่วนท้องถิ่นในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อให้องค์กรปกครองส่วนท้องถิ่นสามารถปฏิบัติงานได้อย่างมีประสิทธิภาพสอดคล้องกับการแก้ไขปัญหาสถานการณ์ในปัจจุบัน และเป็นการควบคุมการแพร่ระบาดโรคติดเชื้อไวรัสโคโรนา 2019 (COVID-19) ได้อย่างเร่งด่วน  
องค์การบริหารส่วนตำบลท่าซอม หวังเป็นอย่างยิ่งว่าการเพิ่มเติมและเปลี่ยนแปลงโครงการในแผนพัฒนาท้องถิ่น (พ.ศ.2561 – 2565) ครั้งที่ ๓ จะก่อให้เกิดประโยชน์สูงสุดต่อประชาชนในพื้นที่ตำบลท่าซอมต่อไป
งานนโยบายและแผน
องค์การบริหารส่วนตำบลท่าซอม
สารบัญ
เรื่อง 










หน้า
เหตุผลและความจำเป็น 








1
บัญชีสรุปโครงการพัฒนาแผนพัฒนาท้องถิ่น (พ.ศ.2561-2565) 



๓
เพิ่มเติม  ครั้งที่ ๓ 
รายละเอียดโครงการพัฒนาแผนพัฒนาท้องถิ่น (พ.ศ.2561-2565) 



๔
เพิ่มเติม  ครั้งที่ ๓ 

บัญชีสรุปโครงการพัฒนาแผนพัฒนาท้องถิ่น (พ.ศ.2561-2565) 



๙
เปลี่ยนแปลง ครั้งที่ ๓ 
รายละเอียดโครงการพัฒนาแผนพัฒนาท้องถิ่น (พ.ศ.2561-2565) 



๑๐
เปลี่ยนแปลง ครั้งที่ ๓ 

 
หลักการและเหตุผล
ในการเพิ่มเติมและเปลี่ยนแปลงแผนพัฒนาท้องถิ่น (พ.ศ.๒๕๖1 – ๒๕๖5) ครั้งที่ ๓
ขององค์การบริหารส่วนตำบลท่าซอม
-------------------------------------------------------------------


ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 ได้กำหนดคำนิยามของ “แผนพัฒนาท้องถิ่น” หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น


ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้ 
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย 


เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้
ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย


เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้


จังหวัดนครศรีธรรมราชได้แจ้งยกเว้นการจัดทำประชาคมท้องถิ่นกรณีการเพิ่มเติมแผนพัฒนาท้องถิ่นขององค์กรปกครองส่วนท้องถิ่นในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อให้องค์กรปกครองส่วนท้องถิ่นสามารถปฏิบัติงานได้อย่างมีประสิทธิภาพสอดคล้องกับการแก้ไขปัญหาสถานการณ์ในปัจจุบัน และเป็นการควบคุมการแพร่ระบาดโรคติดเชื้อไวรัสโคโรนา 2019 (COVID-19) ได้อย่างเร่งด่วน ตามหนังสือจังหวัดนครศรีธรรมราช ด่วนที่สุด ที่ นศ ๐๐๒๓.๓/ว ๒๓๔๐ ลงวันที่ ๒๓ เมษายน ๒๕๖๓



องค์การบริหารส่วนตำบลท่าซอม ได้ประกาศใช้แผนพัฒนาท้องถิ่น (พ.ศ.๒๕๖1 – ๒๕๖5) ไปแล้วเมื่อวันที่ 14 มิถุนายน 2562 แต่เนื่องจากองค์การบริหารส่วนตำบลท่าซอม มีความประสงค์ที่จะเพิ่มเติมและเปลี่ยนแปลงโครงการก่อสร้างถนนลาดยาง เพื่อขอใช้งบประมาณที่เหลือจ่ายจากเงินอุดหนุนเฉพาะกิจที่ได้รับการจัดสรรงบประมาณรายจ่ายประจำปีงบประมาณ พ.ศ.๒๕๖๓  เพิ่มเติมโครงการก่อสร้างท่อระบายน้ำ เพื่อแก้ไขปัญหาการระบายน้ำให้กับเกษตรกรในพื้นที่ โดยใช้เงินสะสมในการแก้ไขปัญหา เพิ่มเติมโครงการขุดลอกคลองส่งน้ำเพื่อประสานขอรับการสนับสนุนงบประมาณจากหน่วยงานที่เกี่ยวข้อง ซึ่งโครงการ
/ดังกล่าวไม่ได้...

- ๒ -
ดังกล่าวไม่ได้บรรจุอยู่ในแผนพัฒนาท้องถิ่น จึงไม่สามารถนำโครงการดังกล่าวมาดำเนินการได้ จึงมีความจำเป็นที่จะต้องดำเนินการเพิ่มเติมแผนพัฒนาท้องถิ่น (พ.ศ.๒๕๖1 – ๒๕๖5) และเปลี่ยนแปลงโครงการในแผนพัฒนาท้องถิ่นเพื่อให้สอดคล้องกับการดำเนินการ เพื่อแก้ไขปัญหาความเดือดร้อนให้กับประชาชนในพื้นที่ตำบลท่าซอม และพัฒนาให้สอดคล้องกับความต้องการของประชาชน รวมทั้งใช้เป็นแนวทางในการบริหารพัฒนาท้องถิ่นให้บรรลุตามวัตถุประสงค์และเป้าหมาย  ก่อให้เกิดประโยชน์และสามารถตอบสนองความต้องการพัฒนาของประชาชนในเขตองค์การบริหารส่วนตำบลท่าซอมต่อไป

(แบบ ผ. 01)

นายธรรมนูญ  ดีทองอ่อน


นายกองค์การบริหารส่วนตำบลท่าซอม

